**ΕΡΩΤΗΣΕΙΣ ΣΩΣΤΟΥ ΛΑΘΟΥΣ**

**5ου ΚΕΦΑΛΑΙΟΥ**

1. Ο καταμερισμός της εργασίας δημιούργησε την ανάγκη για ανταλ­λαγές προϊόντων μεταξύ των ανθρώ­πων. Σ Λ
2. Η αγορά με την ευρεία έννοια περιλαμβάνει όλα τα μέσα με τα οποία μπορεί να πραγματοποιηθεί μια αγοραπωλησία και όλους τους σχετι­κούς χώρους. Σ Λ
3. Η αγορά είναι μόνο ο χώρος όπου μπορεί να πραγματοποιηθεί μια αγοραπωλησία. Σ Λ
4. Σε μια αγοραπωλησία απαραίτητη προϋπόθεση αποτελεί η ικανοποί­ηση των πωλητών. Σ Λ
5. Σε μια αγορά ο καταναλωτής επιδιώκει, με δεδομένο το εισόδημά του, μεγιστοποίηση της χρησιμό­τητας από το αγαθό που αγοράζει. Σ Λ
6. Η βασική επιδίωξη των επιχειρήσεων σε ό,τι αφορά το σχηματισμό των τιμών έρχεται σε αντίθεση με τη βασική επιδίωξη των καταναλωτών. Σ Λ
7. Η αγορά, για να λειτουργήσει, προϋποθέτει την προσωπική επαφή του παραγωγού με τον κατανα­λωτή. Σ Λ
8. Αγοραπωλησία μπορεί να γίνει μόνο αν ικανοποιείται από την τιμή και την ποσότητα τόσο ο παρα­γωγός όσο και ο καταναλωτής. Σ Λ
9. Η τιμή ισορροπίας ενός αγαθού σε μια αγορά προσδιορίζεται από την τομή των καμπυλών αγοραίας ζήτησης και αγοραίας προσφοράς. Σ Λ
10. Στο σημείο ισορροπίας της αγοράς ενός προϊόντος τα συμφέροντα επιχειρήσεων και καταναλωτών συμπίπτουν. Σ Λ
11. Με δεδομένους τους προσδιοριστικούς παράγοντες της ζήτησης και της προσφοράς οι μεταβολές της τιμής εξασφαλίζουν την ισορροπία στην αγορά. Σ Λ
12. Για τη σχηματισμό της τιμής στην αγορά ενός προϊόντος σημαντικό ρόλο παίζει μόνο η συμπερι­φορά των διαφόρων παραγωγικών μονάδων. Σ Λ
13. Στο σημείο ισορροπίας η επιχείρηση επιδιώκει απλώς να κερδίσει. Σ Λ
14. Στο σημείο ισορροπίας η προσφορά ισούται με τη ζήτηση. Σ Λ
15. Σε οποιαδήποτε τιμή που είναι μικρότερη της τιμής ισορροπίας δημιουργείται έλλειμμα προσφοράς.

Σ Λ

1. Όταν υπάρχει έλλειμμα στην αγορά εμφανίζεται τάση για άνοδο των τιμών. Σ Λ
2. Όταν στην αγορά ενός προϊόντος εμφανίζεται έλλειμμα, οι καταναλωτές είναι διατεθειμένοι να το πληρώσουν ακριβότερα. Σ Λ
3. Υπερβάλλουσα ζήτηση δημιουργείται για τιμές μικρότερες από την τιμή ισορροπίας. Σ Λ
4. Όταν υπάρχει υπερβάλλουσα ζήτηση, η τιμή μειώνεται. Σ Λ
5. Όταν στην αγορά ενός προϊόντος εμφανίζεται έλλειμμα, οι παραγωγοί μειώνουν την τιμή του προϊ­όντος. Σ Λ
6. Όσο υπάρχει έλλειμμα, η τιμή θα μειώνεται. Σ Λ
7. Όταν η τιμή ενός αγαθού είναι μικρότερη από την τιμή ισορροπίας, τότε στην αγορά του αγαθού παρουσιάζεται έλλειμμα. Σ Λ
8. Για κάθε τιμή μεγαλύτερη της τιμής ισορροπίας δημιουργείται έλλειμμα στην αγορά. Σ Λ
9. Όταν Ρ > Ρισορροπίας, οι παραγωγοί, για να αποφύγουν τη συσσώρευση αποθεμάτων, αυξάνουν την τιμή. Σ Λ
10. Όταν υπάρχει υπερβάλλουσα προσφορά για ένα προϊόν τότε η τιμή αυξάνεται. Σ Λ
11. Όταν στην αγορά ενός προϊόντος εμφανίζεται πλεόνασμα, οι παραγωγοί αυξάνουν την τιμή του προϊόντος. Σ Λ
12. Όταν η τιμή είναι υψηλότερη από την τιμή ισορροπίας, στην αγορά του αγαθού παρουσιάζεται πλεόνασμα ή πλεονάζουσα προσφορά. Σ Λ
13. Όταν η τιμή βρίσκεται κάτω από το σημείο ισορροπίας, υπάρχει πλεονάζουσα προσφορά στην αγορά του προϊόντος. Σ Λ
14. Πλεόνασμα παρουσιάζεται για τιμές μικρότερες από την τιμή ισορροπίας. Σ Λ
15. Χωρίς κρατική παρέμβαση η αγορά έχει την τάση να επανέρχεται «αυτόματα» στο σημείο ισορρο­πίας, αν για κάποιους λόγους επικρατήσει τιμή διαφορετική από την τιμή ισορροπίας. Σ Λ
16. Η διαδικασία μέσω της οποίας εξαλείφονται τα ελλείμματα και τα πλεονάσματα στην αγορά ενός προϊόντος δημιουργεί μια τιμή ασύμφορη για τον καταναλωτή. Σ Λ
17. Όταν η καμπύλη της προσφοράς παραμένει σταθερή και μεταβάλλεται μόνο η καμπύλη της ζήτη­σης, η τιμή ισορροπίας μειώνεται όταν αυξάνεται η ζήτηση και αυξάνεται όταν μειώνεται η ζή­τηση. Σ Λ
18. Αν αυξηθεί η ζήτηση, με σταθερή την προσφορά, η τιμή ισορροπίας θα αυξηθεί. Σ Λ
19. Η αύξηση της τιμής ενός υποκατάστατου αγαθού του Α θα μετατοπί­σει την καμπύλη ζήτησης του Α προς τα αριστερά μειώνοντας την τιμή και την ποσότητα ισορροπίας. Σ Λ
20. Η μεταβολή της τιμής και της ποσότητας ισορροπίας είναι προς την ίδια κατεύθυνση με τη μετα­βολή της ζήτησης, όταν η προσφορά είναι σταθερή. Σ Λ
21. Η τιμή και η ποσότητα ισορροπίας μειώνονται, όταν η καμπύλη ζήτησης μετατοπίζεται προς τα δε­ξιά, ενώ η καμπύλη προσφοράς παραμένει σταθερή. Σ Λ
22. Ενδεχόμενη αύξηση του εισοδήματος των καταναλωτών με σταθερή την προσφορά θα έχει ως αποτέλε­σμα την αύξηση της τιμής και της ποσότητας ισορροπίας ανεξάρτητα από την τιμή της εισο­δηματικής ελαστικότητας. Σ Λ
23. Σταθερή ζήτηση και μείωση της προσφοράς προκαλεί μείωση της τιμής ισορροπίας. Σ Λ
24. Με σταθερή τη ζήτηση, η τιμή ισορροπίας αυξάνεται όταν μειώνεται η προσφορά. Σ Λ
25. Με σταθερές τις συνθήκες ζήτησης, για ένα αγαθό Χ, η μείωση του κόστους παραγωγής του, προκαλεί αύξηση της τιμής του και μείωση της ποσότητας ισορροπίας. Σ Λ
26. Όταν η ζήτηση είναι σταθερή, η μεταβολή της τιμής ισορροπίας είναι προς την αντίθετη κατεύ­θυνση σε σχέση με τη μεταβολή της προσφοράς, ενώ η μεταβολή της ποσότητας ισορροπίας είναι προς την ίδια κατεύθυνση με τη μεταβολή της προσφοράς. Σ Λ
27. Αν αυξηθεί η προσφορά, με σταθερή τη ζήτηση, η ποσότητα ισορροπίας θα μειωθεί. Σ Λ
28. Όταν μειώνεται η προσφορά ενός αγαθού ενώ η ζήτηση παραμένει σταθερή, η τιμή και η ποσότητα ισορροπίας μειώνονται. Σ Λ
29. Αν δεδομένη καμπύλη ζήτησης έχει ελαστικότητα σε όλα τα σημεία της ED = 0 στην αγορά ενός προϊόντος και μειωθεί η προσφορά, τότε αυξάνεται η τιμή ισορροπίας, ενώ η ποσότητα ισορροπίας παραμένει σταθερή. Σ Λ
30. Αν δεδομένη καμπύλη ζήτησης έχει ελαστικότητα σε όλα τα σημεία της ED = 0 στην αγορά ενός προϊόντος και αυξηθεί η προσφορά, τότε μειώνεται η τιμή ισορροπίας, ενώ η ποσότητα ισορροπίας αυξάνεται. Σ Λ
31. Αν ένα αγαθό εμφανίζει πλήρως ανελαστική ζήτηση και αυξηθεί η προσφορά του, χωρίς να αλλάξει η ζήτησή του, τότε η ποσότητα ισορροπίας του αγαθού στην αγορά δεν θα αλλάξει. Σ Λ
32. Όταν η καμπύλη ζήτησης είναι ισοσκελής υπερβολή οι παραγωγοί θα πρέπει να αυξήσουν την προσφορά τους για να αυξήσουν τα έσοδά τους. Σ Λ
33. Αν αυξηθεί η ζήτηση και η προσφορά, τότε θα αυξηθεί οπωσδήποτε και η τιμή ισορροπίας. Σ Λ
34. Μια ταυτόχρονη αύξηση της ζήτησης και της προσφοράς είναι δυνατό να μη μεταβάλλει την τιμή του αγαθού στην αγορά. Σ Λ
35. Όταν η προσφορά και η ζήτηση ενός αγαθού αυξάνονται κατά το ίδιο ποσό, τότε η τιμή ισορροπίας μένει αμετάβλητη. Σ Λ
36. Αν αυξηθεί η προσφορά, για να μείνει σταθερή η τιμή ισορροπίας, πρέπει να αυξηθεί αναλογικά και η ζήτηση. Σ Λ
37. Όταν οι μεταβολές της ζήτησης και της προσφοράς είναι ισόποσες, αλλά και προς την αντίθετη κατεύθυνση, η ποσότητα ισορροπίας είναι αμετάβλητη. Σ Λ
38. Η αύξηση της τιμής των σταφυλιών και η ταυτόχρονη μείωση της τιμής της μπύρας θα οδηγήσουν σε μείωση της ποσότητας ισορροπίας του κρασιού. Σ Λ
39. Ταυτόχρονη μείωση της ζήτησης και της προσφοράς είναι πιθανό να μη μεταβάλει την ποσότητα ισορροπίας. Σ Λ
40. Αν μειωθεί η ζήτηση και η προσφορά, τότε θα μειωθεί οπωσδήποτε και η τιμή ισορροπίας. Σ Λ
41. Ταυτόχρονη μείωση της ζήτησης και της προσφοράς στην αγορά ενός αγαθού θα επιφέρουν μεί­ωση της τιμής ισορροπίας. Σ Λ
42. Αν η μείωση της προσφοράς αραβοσίτου είναι μεγαλύτερη από την αύξηση της ζήτησης, τότε η τιμή ισορροπίας του θα αυξηθεί ενώ η ποσότητα ισορροπίας του θα μειωθεί. Σ Λ
43. Η αύξηση της τιμής των σταφυλιών και η ταυτόχρονη μείωση της τιμής της μπύρας θα οδηγήσουν σε μείωση της ποσότητας ισορροπί­ας του κρασιού. Σ Λ
44. Τιμές παρέμβασης είναι οι ανώτατες και οι κατώτατες τιμές. Σ Λ
45. Σκοπός του κράτους με την επιβολή ανώτατης τιμής σε ένα αγαθό είναι η προστασία του καταναλωτή από υπερβολική άνοδο των τι­μών, κυρίως σε αγαθά πρώτης ανάγκης. Σ Λ
46. Το κράτος επιβάλλει ανώτατες τιμές σε κάποια προϊόντα για να προστατέψει τα εισοδήματα ορισμένων παραγωγών. Σ Λ
47. Οι ανώτατες τιμές είναι μικρότερες από την τιμή ισορροπίας. Σ Λ
48. Άμεση συνέπεια της επιβολής ανώτατων τιμών είναι η εμφάνιση ελλειμμάτων. Σ Λ
49. Όταν επιβάλλεται «ανώτατη τιμή» πώλησης ενός προϊόντος χαμηλότερη από την τιμή ισορροπίας, παρουσιάζεται πλεονάζουσα προσφορά στην αγορά. Σ Λ
50. Όσο μεγαλύτερη είναι η διαφορά ανάμεσα στην ανώτατη τιμή και την τιμή ισορροπίας ενός αγαθού, τόσο μεγαλύτερο είναι το έλλειμμα που δημιουργείται στην αγορά του συγκεκριμένου αγαθού. Σ Λ
51. Όταν επιβάλλεται τιμή διατίμησης στην αγορά ενός αγαθού, δημιουργείται ανισορροπία και τάσεις για μείωση της τιμής. Σ Λ
52. Όταν επιβάλλεται «ανώτατη τιμή» πώλησης ενός προϊόντος η ισορροπία δεν αποκαθίσταται στην αγορά. Σ Λ
53. Το ύψος του «καπέλου» από την επιβολή ανώτατης τιμής ισούται με τη διαφορά: τιμή ισορροπίας μείον ανώτατη τιμή. Σ Λ
54. Με δεδομένες τις κλίσεις των καμπυλών ζήτησης και προσφοράς στην αγορά ενός προϊόντος, η επιβολή ανώτατης τιμής θα δημιουργεί μεγαλύτερο «καπέλο», όσο χαμηλότερη είναι η ανώτατη τιμή σε σχέση με την τιμή ισορροπίας. Σ Λ
55. Με την επιβολή στην αγορά μιας τιμής κατώτερης της τιμής ισορροπίας μπορεί να δημιουργηθούν ελλείμματα και παράνομες αγορές. Σ Λ
56. Η επιβολή ανώτατης τιμής πρέπει να είναι μακροχρόνια, ώστε να αποφεύγεται η «μαύρη αγορά». Σ Λ
57. Το κράτος επιβάλλει κατώτατες τιμές σε κάποια προϊόντα για να προστατέψει τα εισοδήματα ορισμένων παραγωγών. Σ Λ
58. Τιμή παρέμβασης ή ασφαλείας είναι η ανώτατη τιμή. Σ Λ
59. Οι τιμές παρέμβασης ή ασφάλειας των γεωργικών προϊόντων είναι μια κατηγορία κατώτατων τιμών. Σ Λ
60. Οι «κατώτατες τιμές» είναι τιμές χαμηλότερες από τις τιμές που θα επικρατούσαν στην αγορά χω­ρίς την επέμβαση του Κράτους. Σ Λ
61. Η επιβολή κατώτατων τιμών αφορά κυρίως προϊόντα που αντέχουν στο χρόνο, όπως λάδι, σταφίδα, βαμβάκι, καπνός, σιτάρι, καλαμπόκι κ.ά. Σ Λ
62. Στα προϊόντα που δεν μπορούν να διατηρηθούν για μεγάλο χρονικό διάστημα δεν μπορεί να εφαρ­μοστεί η επιβολή κατώτατης τιμής. Σ Λ
63. Όταν το κράτος επιβάλλει στην αγορά κατώτατες τιμές, οι καταναλωτές αγοράζουν από τους πα­ραγωγούς τη ζητούμενη ποσότητα QD στην τιμή παρέμβασης PK. Σ Λ
64. Το πλεόνασμα από την επιβολή κατώτατης τιμής το Κράτος το διαθέτει αργότερα σε αγορές του εξωτερικού ή σε περιόδους μειωμένης παραγωγής. Σ Λ
65. Το πλεόνασμα από την επιβολή κατώτατης τιμής το Κράτος το καταστρέφει. Σ Λ
66. Το πλεόνασμα που δημιουργείται από την επιβολή κατώτατης τιμής, οι παραγωγοί έχουν συμφέρον να το καταστρέψουν. Σ Λ
67. Με δεδομένες τις κλίσεις των καμπυλών ζήτησης και προσφοράς στην αγορά ενός προϊόντος, η επιβολή κατώτατης τιμής θα δημιουργεί μεγαλύτερο πλεόνασμα, όσο μεγαλύτερη είναι η κατώτατη τιμή από την τιμή ισορροπίας. Σ Λ